section_heading: Igračka karijera u Hajduku
paragraph_text: Karijeru je započeo u lokalnom trogirskom klubu NK Slaven, a potom pristupa juniorima Hajduka. Prvi put je, na prvoligaškoj utakmici, nastupio za Hajduk 5.11.1972. na gostovanju u Tuzli, protiv Slobode.[http://www.hajduk.hr/?otvori=arhiva&sezona=57 Arhivski pregled službenih utakmica Hajduka iz sezone 1972./73. Natjecanje: Sva natjecanja.] Bio je najmlađi član Ivićeve "zlatne" generacije, te posljednji igrač te generacije koji je ostao igrati u Hajduku (ne računajući desetak utakmica koje je Luka Peruzović odigrao u jesen 1986., na koncu karijere, po povratku iz Belgije) i posljednji u nizu kapetana Hajduka iz te generacije. Spada među igrače koji su odigrali najviše utakmica u Hajdukovom dresu. Ukupno je za Hajduk odigrao 595 utakmica i postigao 12 pogodaka, Za Hajduk je odigrao veliki broj međunarodnih kup utakmica protiv vrhunskih protivnika (St.Étienne, PSV, Atlético Madrid, Arsenal, HSV, Stuttgart, Valencia, Sparta Prag, Honved, Bordeaux, Universitatea, Tottenham Hotspur i drugi), a najveći uspjeh postigao je u sezoni 1983/84 plasmanom u polufinale Kupa UEFA (Hajduk - Tottenham 2:1, 0:1). Za jugoslavensku reprezentaciju (1978. – 83.) odigrao je 10 utakmica; prvi put je nastupio 1978. protiv Irana (0 : 0) u Teheranu, a posljednji put 1983. protiv Švicarske (2 : 0) u Baselu.